Det er den spanske våbenproducent EXPAL, der står til at købe AMA i Elling. Efter et møde mellem forsvarsminister Søren Gade og socialdemokraten Bjarne Laustsen i dag er der bred tilslutning til aftalen om salget af den over 300 år gamle våbenfabrik. - Det er en god aftale, fordi den bevarer de 150 arbejdspladser og giver investeringer i lokalområdet, siger Bjarne Laustsen efter mødet. Aftalen vil formelt blive en realitet på Christiansborg i  morgen.

Referat:
Der er nu bred politisk opbakning til det salg af Ammunitionsarsenalet i Elling, som TV2/Nord kunne afsløre i mandags.